Egpaar geskiet tydens Knysna-huisroof | Maroela Media
'n Man en vrou is albei in die bors geskiet toe twee gewapende mans by hul huis in Knysna ingebreek het.
Kapt. Malcolm Pojie, woordvoerder van die polisie, het gesê die egpaar is omstreeks 03:30 Vrydagoggend deur twee mans in hul huis in Queenstraat oorval. Die mans het deur 'n venster toegang tot die huis gekry nadat hulle die diefwering afgebreek het.
"Daar word beweer dat die mans sonder rede op die egpaar losgebrand het en albei in die bors geskiet het." Die egpaar is na 'n nabygeleë hospitaal gehaas om behandeling te ontvang vir die ernstige wonde wat hulle opgedoen het. Volgens die Knysna-Plett Herald was daar kinders in die huis ten tye van die voorval.
Die verdagtes het in blou BMW van die toneel gevlug. Die BMW is later by 'n huis in Hopestraat opgemerk. "Die polisie het op die motor beslag gelê en dit is vir forensiese toetse geneem." Volgens Pojie het die polisie leidrade opgevolg en is 'n 31-jarige verdagte in hegtenis geneem. "Die polisie het bewyse in sy besit gevind om hom aan die misdaadtoneel te verbind."
Die verdagte, 'n Tanzaniër, sal na verwagting Maandag in die Knysna-landdroshof verskyn op aanklag van roof en poging tot moord. Die ondersoek na die voorval duur voort.
Fietsryer sterf in gru-ongeluk
Raak onrslae van al die buitrlanders wat sonder werkspermitte en vaste werk het ontslae . Dit is hulle wat loop en moor en kwaad doen
Moenie vergeet nie…..-Zuma het belowe om die buitelanders te beskerm. Die gemors is hier vir n rede. Ek vertrou maar op xenofobie, wat anders is daar om hulle weg te jaag.